ROMÂNIA







AVIZAT,

JUDEŢUL TIMIŞ





        S E C R E T A R,

MUNICIPIUL TIMIŞOARA

CONSILIUL  LOCAL




       IOAN   COJOCARI




PROIECT  DE   HOTĂRÂRE
privind aprobarea Studiului de Oportunitate, Caietului de Sarcini, Instrucţiunilor privind organizarea şi desfăşurarea procedurii de delegare a gestiunii şi Regulamentului serviciului public de  management a populaţiei canine, animalelor de companie şi activităţii de ecarisaj din municipiul Timişoara şi numirea Comisiei de evaluare a ofertelor pentru atribuirea Contractului de delegare a gestiunii  serviciului public de  management a populaţiei canine, animalelor de companie şi activităţii de ecarisaj din municipiul Timişoara
Consiliul Local al Municipiului Timişoara

Având în vedere Referatul nr. SC2006-3568/27.02.2006  al Primarului Municipiului Timişoara, domnul GHEORGHE   CIUHANDU;
Având în vedere Avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor de specialitate ale Consiliului Local al Municipiului Timişoara;
Având în vedere prevederile Hotărârii Consiliului Local al Municipiului Timişoara nr. 24/31.01.2005  privind delegarea gestiunii serviciului public de  management a populaţiei canine, animalelor de companie şi activităţii de ecarisaj din municipiul Timişoara;

În conformitate cu prevederile  art. 10 alin. 3 şi 4  din Ordonanţa Guvernului nr. 71/2002  privind organizarea  şi funcţionarea serviciilor publice de administrare a domeniului public şi privat de interes local;

 În conformitate cu prevederile art. 16, lit. c), din Legea nr. 219/1998 privind regimul concesiunilor precum şi a art. 13, art. 14, din Hotărârea de Guvern nr. 216/1999 pentru aprobarea Normelor metodologice – cadru de aplicare a Legii nr. 219/1998, privind regimul concesiunilor,

În conformitate cu prevederile art. 38 alin.2 lit. (f), (g) şi (r)  din Legea nr. 215/2001 privind administraţia publică locală, modificată;

În temeiul art. 46 din Legea nr. 215/2001 privind administraţia publică locală, modificată;





H O T Ă R Ă Ş T E:
Art.1: Se aprobă Studiul de Oportunitate  privind delegarea gestiunii serviciului public de  management a populaţiei canine, animalelor de companie şi activităţii de ecarisaj din municipiul Timişoara, conform  Anexei nr. 1, care face parte integrantă din prezenta hotărâre.

Art.2: Se aprobă Regulamentul pentru delegare a gestiunii serviciului public de  management a populaţiei canine, animalelor de companie şi activităţii de ecarisaj din municipiul Timişoara, conform  Anexei nr. 2, care face parte integrantă din prezenta hotărâre.
Art.3: Se aprobă Caietul de Sarcini privind delegarea gestiunii serviciului public de  management a populaţiei canine, animalelor de companie şi activităţii de ecarisaj din municipiul Timişoara, conform  Anexei nr. 3, care face parte integrantă din prezenta hotărâre.
Art.4: Se aprobă Instrucţiunile pentru ofertanţi  privind delegarea gestiunii serviciului public de  management a populaţiei canine, animalelor de companie şi activităţii de ecarisaj din municipiul Timişoara, conform  Anexei nr. 4, care face parte integrantă din prezenta hotărâre.

Art.5: Se numeşte Comisia de evaluare a ofertelor în vederea atribuirii Contractului de       delegare a  gestiunii  serviciului public de  management a populaţiei canine, animalelor de companie şi activităţii de ecarisaj din municipiul Timişoara cu o componenţă de 9 membri, după cum urmează:

· CIUHANDU Gheorghe – Primarul Municipiului Timişoara - Preşedinte;
· ANDOR Dumitru – Director Direcţia Edilitară – membru;

· CIUPA Vasile – Şef Serviciu >Administrare Mediu Urban – membru;

· AFRENIE Mihăiţă – Consilier Serviciul Administrare Mediu Urban – membru;

· DUMITRU Mihaela – Consilier juridic – Serviciul Juridic – membru;

· HARACICU Smaranda – Şef Serviciu Buget – Investiţii – membru;

· STANJIC Ioan – Referent – Serviciul Administrare Mediu Urban – membru;

· Reprezentant al Direcţiei Generale a Finanţelor Publice a Judeţului Timiş – membru;

· Reprezentant al autorităţii de mediu Agenţia Pentru Protecţia Mediului Timiş – membru;
Art.6: Cu aducerea la îndeplinire a prevederilor prezentei hotărâri se încredinţează Serviciul Administrare Mediu Urban şi Comisia de evaluare a ofertelor numită conform art. 5 din prezenta hotărâre.

Art.7: Prezenta hotărâre se comunică:


- Prefecturii Judeţului Timiş;

- Primarului Municipiului Timişoara;
            - Direcţiei Economice;

            - Direcţiei Edilitare;


- Direcţiei Urbanism;


- Direcţiei Patrimoniu;


- Biroului Relaţii Publice;


- Serviciului Juridic;


- Serviciului Audit Public Intern;


- Serviciului Centrul de Informare pentru Cetăţeni;

- Serviciului Administrare Mediu Urban;

- Membrilor Comisiei de evaluare a ofertelor; 


- Mass-mediei locale.




PREŞEDINTE  DE  ŞEDINŢĂ,




Consilier
